CELEX: 32021D0812
Language: sl
Date: 2021-05-10 00:00:00
Title: Sklep Sveta (EU) 2021/812 z dne 10. maja 2021 o stališču, ki naj se v imenu Evropske unije zastopa v Pridružitvenem odboru v njegovi trgovinski sestavi in Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, glede ugodnega mnenja o celovitem načrtu za izvajanje zakonodaje o javnih naročilih, ki ga je odobrila vlada Gruzije, in glede priznavanja zaključka faze 1 iz Priloge XVI-B k navedenemu pridružitvenemu sporazumu

21.5.2021   
               
               
                  SL
               
               
                  Uradni list Evropske unije
               
               
                  L 180/147
               
            
         SKLEP SVETA (EU) 2021/812
         z dne 10. maja 2021
         o stališču, ki naj se v imenu Evropske unije zastopa v Pridružitvenem odboru v njegovi trgovinski sestavi in Pridružitvenem svetu, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, glede ugodnega mnenja o celovitem načrtu za izvajanje zakonodaje o javnih naročilih, ki ga je odobrila vlada Gruzije, in glede priznavanja zaključka faze 1 iz Priloge XVI-B k navedenemu pridružitvenemu sporazumu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (1) (v nadaljnjem besedilu: Sporazum) je Unija sklenila s Sklepom Sveta (EU) 2016/838 (2), veljati pa je začel 1. julija 2016.
                  
               
                     (2)
                  
                  
                     Člen 145(1) Sporazuma določa, da Gruzija Pridružitvenemu odboru v njegovi trgovinski sestavi predloži celovit načrt za izvajanje zakonodaje o javnih naročilih v Gruziji, ki vključuje časovni razpored in mejnike ter bi moral vsebovati vse reforme v zvezi s približevanjem zakonodaje pravnemu redu Unije.
                  
               
                     (3)
                  
                  
                     V skladu s členom 145(2) Sporazuma je za to, da bi celovit načrt postal referenčni dokument za izvajanje približevanja gruzijske zakonodaje o javnih naročilih pravnemu redu Unije na področju javnih naročil, potrebno ugodno mnenje Pridružitvenega odbora v njegovi trgovinski sestavi.
                  
               
                     (4)
                  
                  
                     V skladu s členom 146(2) Sporazuma se približevanje pravnemu redu Unije izvaja v zaporednih fazah, kot je določeno v razporedu iz Priloge XVI-B k Sporazumu. Izvajanje vsake faze ocenjuje Pridružitveni odbor v svoji trgovinski sestavi, kot je določeno v členu 408(4) Sporazuma, in na podlagi pozitivne ocene tega odbora se vzajemno odobri dostop natrg, kot določa Priloga XVI-B k Sporazumu.
                  
               
                     (5)
                  
                  
                     Pridružitveni odbor v svoji trgovinski sestavi sprejme sklep v skladu s členom 11(2) poslovnika, določenega v Prilogi II k Sklepu št. 1/2014 Pridružitvenega sveta EU-Gruzija (3), v katerem poda mnenje o celovitem načrtu, ki ga je odobrila vlada Gruzije, ter oceno dosedanjega približevanja gruzijske zakonodaje pravnemu redu Unije pri zaključevanju faze 1 iz Priloge XVI-B k Sporazumu. Vlada Gruzije je z odlokom št. 536 z dne 31. marca 2016 vlade Gruzije odobrila ta načrt „o načrtovanih spremembah na področju javnih naročil, predvidenih v skladu z obveznostmi med Gruzijo in EU v okviru sporazuma o poglobljenem in celovitem območju proste trgovine“, kakor je bil spremenjen z odlokoma št. 154 z dne 22. januarja 2018 in št. 974 z dne 12. junija 2020 vlade Gruzije.
                  
               
                     (6)
                  
                  
                     Po potrditvi zaključka faze 1, kot je določeno v Prilogi XVI-B k Sporazumu, Pridružitveni svet v skladu s členom 11(2) poslovnika, določenega v Prilogi I k Sklepu št. 1/2014 Pridružitvenega sveta EU-Gruzija sprejme sklep o odobritvi vzajemnega dostopa na trg v skladu s Prilogo XVI-B k Sporazumu za oskrbo centralnih vladnih organov.
                  
               
                     (7)
                  
                  
                     Primerno je, da se določi stališče, ki se v imenu Unije zastopa v Pridružitvenem odboru v njegovi trgovinski sestavi in v Pridružitvenem svetu, saj bodo predvideni sklepi za Unijo zavezujoči –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Pridružitvenem odboru v njegovi trgovinski sestavi glede celovitega načrta, ki ga je odobrila vlada Gruzije, in zaključka faze 1 iz Priloge XVI-B k Sporazumu, temelji na osnutku sklepa Pridružitvenega odbora v njegovi trgovinski sestavi (4).
         
         
            Člen 2
            Stališče, ki se v imenu Unije zastopa v Pridružitvenem svetu glede odobritve vzajemnega dostopa na trg v skladu s Prilogo XVI-B k Sporazumu, temelji na osnutku sklepa Pridružitvenega sveta (4).
         
         
            Člen 3
            Ta sklep začne veljati na dan sprejetja.
         
         
            V Bruslju, 10. maja 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  UL L 261, 30.8.2014, str. 4.
         
            (2)  Sklep Sveta (EU) 2016/838 z dne 23. maja 2016 o sklenitvi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v imenu Evropske unije (UL L 141, 28.5.2016, str. 26).
         
            (3)  Sklep št. 1/2014 Pridružitvenega sveta EU-Gruzija z dne 17. novembra 2014 o sprejetju lastnega poslovnika ter poslovnika Pridružitvenega odbora in pododborov [2015/2261] (UL L 321, 5.12.2015, str. 60).
         
            (4)  Glej dokument ST 7791/21 na http://register.consilium.europa.eu.